ใส่ กกน ตั้งแต่เด็กจนโต เพิ่งอ่านในเว็บบอกว่าใส่ไม่ดีต่อสุขภาพ อยากทราบว่าเป็นความจิงหรือเปล่า ใส่บรานอนเสี่ยงต่อมะเร็งเต้านมเหมือนกัน
สวัสดีค่ะ การใส่ชุดชั้นใน ไม่ว่าจะเป็น เสื้อชั้นใน ยกทรง กางเกงในนั้น ยังไม่เคยมีหลักฐานทางการแพทย์ที่แน่ชัดว่าจะมีผลเสียหรือเป็นอันตรายต่อสุขภาพ ไม่ว่าจะเป็นภาวะมะเร็งชนิดใดๆด้วยยกเว้นว่าสิ่งที่ใส่มีความสกปรก หมักหมมอยู่ อาจจะก่อโรคเช่นการมีผื่นผิวหนังอักเสบ การติดเชื้อราที่ผิวหนังขึ้นมาได้ การกดทับมากๆนานๆในคนที่เป็นโรคบางชนิดเช่นผื่นลมพิษชนิดจากการกดทับก็อาจจะเกิดขึ้นได้ แต่ก็สามารถกินยาบรรเทาอาการ หรือการใส่เสื้อในที่ไม่รัดจนเกินไป คือไม่จำเป็นต้องหยุดการใส่ชุดชั้นในไปเลย หากไม่มีภาวะหรือโรคความเจ็บป่วยใดที่เกี่ยวกับการกดทับ สามารถใส่ชุดชั้นในได้ตามปกติ